సింధు లోయ నాగరికత
సింధు లోయ నాగరికత (క్రీ.పూ6000 - క్రీ.పూ.1750) ప్రస్తుత భారత దేశం మరియు పాకిస్తాన్ లోగల గగ్గర్ హక్రా మరియు సింధు నదుల పరీవాహక ప్రాంతంలో విలసిల్లిన అతి ప్రాచీన నాగరికత. ఇది ప్రాథమికంగా పాకిస్థాన్‌లో గల సింధ్ మరియు పంజాబ్ ప్రావిన్సులలో, పశ్చిమం వైపు బెలూచిస్తాన్ ప్రావిన్సు వైపుకు కేంద్రీకృతమైనట్లు తెలుస్తుంది. ఇంకా ఆఫ్ఘనిస్తాన్, తుర్కమేనిస్తాన్, ఇరాన్ దేశాలలో కూడా ఈ నాగరికతకు సంబంధించిన శిథిలాలను వెలికి తీయడం జరిగింది. ఈ నాగరికతకు చెందిన హరప్పా నగరము మొదటగా వెలికి తీయుటచే ఇది సింధు లోయ హరప్పా నాగరికత అని పిలువబడుతున్నది. సింధు నాగరికత మెసొపొటేమియా మరియు ప్రాచీన ఈజిప్టు కంచు యుగాలకు సమకాలికమైన అతి ప్రాచీన నాగరికతల్లో ఒకటి. అత్యంత అభివృద్ధి చెందిన దశగా గుర్తించబడిన నాగరికతను హరప్పా నాగరికతగా పేర్కొంటారు. ఈ నాగరికతకు సంబంధించిన తవ్వకాలు 1920వ సంవత్సరం నుండి జరుగుతున్నా అత్యంత ప్రాముఖ్యత కలిగిన వివరాలు మాత్రం 1999లోనే వెలువడ్డాయి.
భారతదేశ ఆర్ధిక వ్యవస్థ
సింధు నాగరికతకు చెందిన ప్రజలు వ్యవసాయం, పశువుల పెంపకం, ఏకరీతిన వున్న తూనికలు మరియు కొలతల వాడకం, పనిముట్ల మరియు ఆయుధాల తయారి, ఇతర పట్టణాల వారితో వాణిజ్య సంబంధాలు వంటివి పాటించటం వలన శాశ్వతమయిన మరియు ప్రధానమైన పట్టణ వాతావరణంలో 2800 బి.సి. మరియు 1800 బి.సి. మధ్య వర్దిల్లారు.
దొరికిన ఆధారాలలో ప్రణాళికాబద్దంగా నిర్మించిన వీధులు, మురుగునీటి వ్యవస్థ, మంచినీటి సరఫరా, వంటివి వారికి పట్టణ జీవనం గురించిన జ్ఞానముని తెలియచేయటమే కాకుండా ప్రపంచ మొదటి పట్టణ ఆరోగ్య రక్షణ వ్యవస్థ మరియు స్థానిక పరిపాలన వ్యవస్థ యొక్క ఉనికిని చాటి చెపుతున్నాయి.
1872 జనాభా లెక్కల ప్రకారం భారతదేశ భూభాగంలో వున్న జనాభాలో 99.3 శాతం పల్లెల్లో నివసిస్తున్నారు ఇది పల్లె ఆహార అవసరాలని తీర్చటమే కాకుండా వస్త్ర, ఆహారోత్పత్తులు మరియు వృత్తి పని మొదలయిన చేనేత పరిశ్రమలకి ముడి సరుకులను కూడా అందించింది. అయినప్పటికి చాలా రాజ్యాలు మరియు రాజులు నాణాలు, వస్తుమార్పిడి వంటి పద్ధతులను విస్తృతంగా అనుసరించారు. గ్రామీణులు వారి వ్యవసాయ ఉత్పత్తుల నుండి కొంత భాగాన్ని పాలకులకు పన్నుగా చెల్లించేవారు, పంటకోత సమయంలో కొంత భాగాన్ని సేవకులు వారి సేవకు ప్రతిఫలంగా పొందేవారు.